ഐ.എൻ.എസ്. വിക്രാന്ത് (ആർ.11)

**ഐ.എൻ.എസ്. ''വിക്രാന്ത് (ആർ.11)*** () (പണ്ട് *'എച്ച്.എം.എസ്. *ഹെർക്യുലീസ്* (ആർ.49)**) [[Indian Navy|ഇന്ത്യൻ നേവിയുടെ]] [[Majestic class aircraft carrier|മജസ്റ്റിക് ക്ലാസ് വിമാനവാഹിനിക്കപ്പലായിരുന്നു]]. [[Indo-Pakistan War of 1971|1971-ലെ ഇന്ത്യാ പാകിസ്താൻ യുദ്ധത്തിൽ]] [[East Pakistan|കിഴക്കൻ പാകിസ്താനുമേൽ]] നാവിക ഉപരോധമേർപ്പെടുത്തുന്നതിൽ ഈ കപ്പൽ വലിയ പങ്കു വഹിച്ചിരുന്നു. 

1957-ലാണ് [[India|ഇന്ത്യ]] ബ്രിട്ടണിൽ നിന്ന് ഈ കപ്പൽ വാങ്ങിയത്. 1961-ൽ നിർമ്മാണം പൂർത്തിയായപ്പോൾ ഈ കപ്പൽ ഇന്ത്യയുടെ ആദ്യ വിമാനവാഹിനിക്കപ്പലായി കമ്മീഷൻ ചെയ്തു. 1997 ജനുവരിയിൽ കപ്പൽ ഡീകമ്മീഷൻ ചെയ്തശേഷം മുംബൈയിൽ [[Cuffe Parade|കഫി പരേഡിൽ]] ഈ കപ്പൽ ഒരു നാവിക മ്യൂസിയമായി നിലനിർത്തിയിട്ടുണ്ട്.

==ചരിത്രം==
[[Royal Navy|റോയൽ നേവി]] ''എച്ച്.എം.എസ്. ഹെർക്യുലീസ് (ആർ.49)'' ആയാണ് ഈ കപ്പൽ ഓർഡർ ചെയ്തത്. കപ്പലിന്റെ കീലിട്ടത്  1943 നവംബർ 12-ന് [[Vickers-Armstrong|വിക്കേഴ്സ്-ആംസ്ട്രോങ്]] കമ്പനിയാണ്. [[River Tyne|ടൈൻ നദിയിലായിരുന്നു]] ഇത്. 1945 സെപ്റ്റംബർ 22-ന് കപ്പൽ നീറ്റിലിറക്കിയെങ്കിലും [[World War II|രണ്ടാം ലോക മഹായുദ്ധം]] അവസാനിച്ചതിനാൽ 1946 മേയ് മാസം നിർമ്മാണം നിർത്തിവയ്ക്കപ്പെട്ടു.

1957 ജനുവരിയിൽ കപ്പൽ [[India|ഇന്ത്യയ്ക്ക്]] വിൽക്കുകയും [[Belfast|ബെൽഫാസ്റ്റിലേയ്ക്ക്]] കെട്ടിവലിച്ചു കൊണ്ടുപോയി അവിടെവച്ച് [[Harland and Wolff|ഹാർലാന്റ് ആൻഡ് വൂൾഫ്]] നിർമ്മാണം പൂർത്തിയാക്കുകയും ചെയ്തു. ആദ്യ രൂപരേഖയിൽ ധാരാളം മാറ്റങ്ങൾ ഇന്ത്യൻ നേവി ആവശ്യപ്പെട്ടിരുന്നു. ഡെക്കിന് ചരിവ് നൽകുക, [[steam catapult|ആവി കൊണ്ടു പ്രവർത്തിക്കുന്ന കാറ്റപുൾട്ടുകൾ]], ഐലന്റിനുള്ള ഭേദഗതികൾ എന്നിവ ഇതിൽ പെടുന്നു.

ഇന്ത്യൻ നേവി ഈ കപ്പലിന്റെ സഹോദരിയായ എച്ച്.എം.എസ്. ലെവിയാത്താൻ (ആർ.97) വാങ്ങി ഐ.എൻ.എസ്. വിക്രം (ആർ.13) എന്നു പേരുനൽകാനുദ്ദേശിച്ചിരുന്നുവെങ്കിലും ബഡ്ജറ്റ് പ്രശ്നങ്ങൾ മൂലം ഇത് നടന്നില്ല.





ബ്രിട്ടനിലെ ഇന്ത്യൻ ഹൈക്കമ്മീഷണറായിരുന്ന [[Vijayalakshmi Pandit|വിജയലക്ഷ്മി പണ്ടിറ്റായിരുന്നു]] 1961 മാർച്ച് 4-ന് ബെൽഫാസ്റ്റിൽ ഈ കപ്പൽ കമ്മീഷൻ ചെയ്തത്. ''വിക്രാന്ത്'' എന്ന പേർ [[Sanskrit|സംസ്കൃതഭാഷയിലെ]] ''വിക്രാന്ത'' ("ധൈര്യശാലി") എന്ന വാക്കിൽ നിന്ന് നിഷ്പന്നമായതാണ്. കപ്പലിന്റെ ആദ്യ കമാൻഡിംഗ് ഓഫീസർ കാപ്റ്റൻ പ്രീതം സിങ്ങായിരുന്നു. 

കപ്പലിന്റെ ആദ്യ വിമാനങ്ങൾ ബ്രിട്ടീഷ് [[Hawker Sea Hawk|ഹോക്കർ സീഹോക്ക്]] ഫൈറ്റർ ബോംബറുകളും ഫ്രെഞ്ച് [[Breguet Alize|അലൈസ്]] അന്തർവാഹിനിവേധ വിമാനങ്ങളുമായിരുന്നു. 1961 മേയ് 18-ന് ലെഫ്റ്റനന്റ് [[Radhakrishna Hariram Tahiliani|രാധാകൃഷ്ണ ഹരിറാം തഹ്ലിയാനി]] പറപ്പിച്ച ആദ്യ വിമാനം കപ്പലിൽ ഇറങ്ങി. കപ്പൽ ഔപചാരികമായി [[Mumbai|ബോംബേയിൽ]] 1961 നവംബർ 3-ന് ഇന്ത്യൻ സേനയോടൊപ്പം ചേർന്നു. [[Ballard Pier|ബല്ലാർഡ് പിയറിൽ]] പ്രധാനമന്ത്രി [[Jawaharlal Nehru|ജവഹർലാൽ നെഹ്രുവാണ്]] കപ്പലിനെ സ്വീകരിച്ചത്.

[[Indo-Pakistan War of 1965|1965-ലെ ഇന്തോ പാകിസ്താൻ യുദ്ധത്തിൽ]], ''വിക്രാന്ത്'' മുക്കിയതായി  [[Pakistan|പാകിസ്താൻ]] അവകാശപ്പെട്ടിരുന്നു. പക്ഷേ ഈ സമയത്ത് കപ്പൽ [[dry dock|ഡ്രൈ ഡോക്കിൽ]] മാറ്റങ്ങൾ വരുത്തിക്കൊണ്ടിരിക്കുകയായിരുന്നു.

1970 ജൂണിൽ, ''വിക്രാന്ത്'' [[Naval Dockyard (Mumbai)|നേവൽ ഡോക്ക് യാഡിൽ]] [[steam catapult|സ്റ്റീം കാറ്റപുൾട്ടിന്റെ]] അറ്റകുറ്റപ്പണികൾ നടത്തിക്കൊണ്ടിക്കുകയായിരുന്നു. ഉപരോധം കാരണം ബ്രിട്ടനിൽ നിന്ന് പകരം ആവി ഡ്രമ്മുകൾ ലഭിക്കുക സാദ്ധ്യമായിരുന്നില്ല. ഇതുമൂലം കപ്പലോടിക്കുന്നതിൽ നിന്ന് ഭാഗികമായി ആവി വഴിതിരിച്ചുവിട്ട് കാറ്റപുൾട്ട് പ്രവർത്തിപ്പിക്കാൻ അഡ്മിറൽ [[Sardarilal Mathradas Nanda|എസ്.എം. നന്ദ]] ഉത്തരവിട്ടു. 1971 മാർച്ചിൽ ഇതിന്റെ പ്രായോഗിക പരിശോധനകൾ നടന്നു. [[Indo-Pakistani War of 1971|1971-ലെ ഇന്തോ പാകിസ്താൻ യുദ്ധത്തിൽ]] [[East Pakistan|കിഴക്കൻ പാകിസ്താനെതിരേ]] യുദ്ധത്തിലേർപ്പെടാൻ വിക്രാന്തിനു സാധിച്ചത് ഈ മാറ്റങ്ങൾ കാരണമാണ്.

,  എന്നീ ഫ്രിഗേറ്റുകൾക്കൊപ്പം [[Andaman & Nicobar Islands|ആൻഡമാൻ നിക്കോബാർ ദ്വീപുകൾക്കടുത്തായിരുന്ന]] ''വിക്രാന്ത്'' യുദ്ധമാരംഭിച്ചപ്പോൾ [[Chittagong|ചിറ്റഗോങ്ങിനടുത്തേയ്ക്ക്]] പോയി.കപ്പലിലെ സീ ഹോക്ക് വിമാനങ്ങൾ [[Chittagong|ചിറ്റഗോങ്ങ്]], [[Cox's Bazar|കോക്സ് ബസാർ]] എന്നീ ഹാർബറുകൾ ആക്രമിച്ച് അടുത്തിരുന്ന മിക്ക കപ്പലുകളും മുക്കി. ആക്രമണങ്ങളിൽ ഒറ്റ സീ ഹോക്ക് വിമാനം പോലും നഷ്ടമായില്ല.

പാകിസ്താൻ നേവി [[PNS Ghazi|പി.എൻ.എസ്. ''ഘാസി'']] എന്ന മുങ്ങിക്കപ്പൽ ''ഐ.എൻ.എസ്. വിക്രാന്ത്'' മുക്കുക എന്ന ലക്ഷ്യത്തോടെ വിന്യസിച്ചിരുന്നുവെങ്കിലും ''ഘാസി'' [[Visakhapatnam|വിശാഖപട്ടണം]] ഹാർബറിനടുത്തുവച്ച് ഒരുപക്ഷേ  നടത്തിയ ഡെപ്ത് ചാർജ്ജ് ആക്രമണത്തിൽ മുങ്ങി.

==വിമാനങ്ങൾ==
വിക്രാന്തിൽ നാല് സ്ക്വാഡ്രണുകളായിരുന്നു ഉണ്ടായിരുന്നത്:
* ഐ.എൻ.എ.എസ്. 300 "വൈറ്റ് ടൈഗർ" - സീ ഹോക്ക്.
* ഐ.എൻ.എ.എസ്.  310 "കോബ്ര" - അലൈസ്.
* ഐ.എൻ.എ.എസ്.  321 "ഏഞ്ചൽ" - അലൗവെറ്റ്.
* ഐ.എൻ.എ.എസ്.  330 "ഹാർപൂൺ" - സീ കിങ്ങ്സ്

<center>**സ്ക്വാഡ്രൺ മുദ്ര*'</center>
<center> 
<gallery>
File:Insignia INAS 300 White Tigers.JPG|ഐ.എൻ.എ.എസ്. 300 "വൈറ്റ് ടൈഗർ"
File:Insignia INAS 310 Cobras.JPG|ഐ.എൻ.എ.എസ്.  310 "കോബ്ര"
File:Insignia INAS 321 Angels.JPG|ഐ.എൻ.എ.എസ്.  321 "ഏഞ്ചൽ"
File:Insignia INAS 330 Harpoons.JPG|ഐ.എൻ.എ.എസ്.  330 "ഹാർപൂൺ"
</gallery>
</center>

==പിന്നീടുള്ള സേവനം==



1979-നും 1982 ജനുവരി 3-നുമിടയിൽ *വിക്രാന്തിന്* വലിയ മാറ്റങ്ങൾ വരുത്തുകയുണ്ടായി. പുതിയ എഞ്ചിനുകളും നൽകപ്പെട്ടു. 1982 ഡിസംബറിനും 1983 ഫെബ്രുവരിക്കുമിടയിൽ [[BAe Sea Harrier|സീ ഹാരിയറുകൾ]] പറത്താനായി വീണ്ടും ഭേദഗതികൾ വരുത്തി. 1989-ൽ എലൈസിന്റെ സേവനം അവസാനിപ്പിച്ചശേഷം കപ്പലിൽ സ്കീ ജമ്പ് സ്ഥാപിച്ചു. 

20 വർഷത്തിലധികം *വിക്രാന്ത്* ഇന്ത്യയുടെ ഒരേയൊരു വിമാനവാഹിനിയായിരുന്നു. 1990-ന്റെ തുടക്കത്തോടെ മോശം സ്ഥിതി കാരണം വിക്രാന്ത് സർവീസിലല്ലായിരുന്നു എന്നുതന്നെ പറയാം. 1997 ജനുവരി 31-ന് കപ്പൽ ഡീകമ്മീഷൻ ചെയ്തു.

==പൊളിക്കൽ==
സംരക്ഷിക്കാൻ ബുദ്ധിമുട്ടായതിനെത്തുടർന്ന് കപ്പൽ പൊളിച്ചു വിൽക്കുന്നതിനായി 2014 ഏപ്രിലിൽ  ഒരു സ്വകാര്യ കമ്പനിയെ ഏൽപ്പിക്കുകയുണ്ടായി. 60 കോടി രൂപയ്ക്കാണ് കൈമാറ്റം. ഐ ബി കൊമേഴ്‌സ്യൽ പ്രൈവറ്റ് ലിമിറ്റഡ് എന്ന സ്ഥാപനമാണ് ലേലത്തിലൂടെ യുദ്ധക്കപ്പൽ പൊളിച്ചു വിൽക്കുന്നതിനുള്ള അവകാശം സ്വന്തമാക്കിയത്. കപ്പൽ സംരക്ഷിക്കാൻ ബുദ്ധിമുട്ടാണെന്ന് മഹാരാഷ്ട്രാ സർക്കാർ നേരത്തെതന്നെ വ്യക്തമാക്കിയിരുന്നു. ഐ എൻ എസ് വിക്രാന്ത് കാലഹരണപ്പെട്ടുവെന്ന് കപ്പൽ പൊളിക്കുന്നതിനെതിരെ ബോംബെ ഹൈക്കോടതിയിൽ സമർപ്പിക്കപ്പെട്ട പൊതുതാത്പര്യ ഹർജിയിൽ വാദം കേൾക്കുന്നതിനിടെ കേന്ദ്രസർക്കാർ അറിയിച്ചിരുന്നു. മ്യൂസിയം എന്ന നിലയിൽ കപ്പൽ സംരക്ഷിക്കുന്നത് പ്രായോഗികമല്ലെന്ന് മഹാരാഷ്ട്രാ സർക്കാരും വ്യക്തമാക്കിയിരുന്നു. 


== ഇതും കാണുക ==

* [[List of aircraft carriers|വിമാനവാഹിനിക്കപ്പലുകളുടെ പട്ടിക]]
* [[List of ship launches in 1945|1945-ൽ നീറ്റിലിറക്കിയ കപ്പലുകൾ]]
* [[List of ship commissionings in 1961|1961-ൽ സേനയുടെ ഭാഗമായ കപ്പലുകൾ]]
* [[List of ship decommissionings in 1997|1997-ൽ ഉപയോഗം നിർത്തിയ കപ്പലുകൾ]]
* [[INS Viraat|ഐ.എൻ.എസ്. വിരാട്]]
* [[INS Vikramaditya|ഐ.എൻ.എസ്. വിക്രമാദിത്യ]]


=== അവലംബം ===


=== ഗ്രന്ഥസൂചിക ===
*[[Bernard Ireland|Ireland, Bernard]]. *The Illustrated Guide to Aircraft Carriers of the World*. Hermes House, London, 2005. ISBN 1-84477-747-2

==പുറത്തേയ്ക്കുള്ള കണ്ണികൾ==
*[http://www.bharat-rakshak.com/NAVY/Majestic.html Bharat Rakshak's note on the INS Vikrant] 
*[http://www.bharat-rakshak.com/1971/Dec08/Art02.htm Operations aboard the INS Vikrant in the Bay of Bengal]  - Article on the 1971 war ops as published in an anniversary online paper *The Liberation Times''.
*Video of INS Vikrant operations.